Γεγονότα Οκτωβρίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2017, συνοδευόμενα από τις πηγές μέσω των οποίων μεταδόθηκαν. 

## 1 Οκτωβρίου
*Καταλανικό δημοψήφισμα ανεξαρτησίας 2017
** Στην Καταλονία διεξάγεται δημοψήφισμα για την ανεξαρτησία του κρατιδίου αυτού από την Ισπανία. (BBC) (''The Independent'')
**Οι δυνάμεις της ισπανικής αστυνομίας συγκρούονται με διαδηλωτές και σε πολλές πόλεις γίνονται επεισόδια, με αποτέλεσμα τον τραυματισμό 844 πολιτών και 33 αστυνομικών. (Sky News) (NBC News) (BBC) (''The Independent'')
**Η δήμαρχος της Βαρκελόνης Άντα Καλάου ζητά την παραίτηση του Ισπανού πρωθυπουργού Μαριάνο Ραχόι για τα επεισόδια και τους τραυματισμούς εκατοντάδων ανθρώπων από την αστυνομία. (Euronews)
**Η κυβέρνηση της Καταλονίας διακηρύσσει ότι οι πολίτες ψήφισαν "ναι" στην ανεξαρτησία με σαρωτική πλειοψηφία. (AP)

**Τρομοκρατία**
*Δυο επιθέσεις τζιχαντιστών σημειώνονται σχεδόν ταυτόχρονα σε Γαλλία και Καναδά. 
**Στην Μασσαλία της Γαλλίας ένας άνδρας επιτίθεται σε δυο γυναίκες με μαχαίρι και τις σκοτώνει προτού πέσει νεκρός ο ίδιος από τις σφαίρες των αστυνομικών, στον σταθμό του τρένου Σεν Σαρλ. Επρόκειτο για τζιχαντιστή που φώναξε «αλλάχ ου ακμπάρ» πριν επιτεθεί.(CNN) (''Daily Mail'')
** Στην πόλη Έντμοντον του Καναδά ένας δράστης, με το όνομα "μοναχικός λύκος", μαχαιρώνει (χθες τοπική ώρα) έναν αστυνομικό και επιτίθεται με ένα φορτηγό εναντίον δεκάδων πεζών, καταφέροντας να παρασύρει τέσσερα άτομα που μεταφέρθηκαν στο νοσοκομείο. Ο δράστης συλλαμβάνεται έπειτα από καταδίωξη ενώ στο αυτοκίνητό του βρίσκεται μια σημαία του ισλαμικού κράτους.(''Edmonton Journal'')(Reuters)

;Νόμος και έγκλημα
*Ένοπλος ανοίγει πυρ σκοτώνοντας τουλάχιστον 2 άτομα και τραυματίζοντας άλλα 26 σε καζίνο στο Λας Βέγκας της Νεβάδα. Οι αρχές πιστεύουν ότι ο δράστης είναι νεκρός. (''The New York Times'')
(''The New York Times'')
*Οι σωφρονιστικές αρχές στη Νεβάδα αποφυλακίζουν τον πρώην παίκτη του NFL Ο Τζέι Σίμπσον, ο οποίος εξέτισε κάθειρξη για 9 χρόνια, καταδικασμένος για ένοπλη ληστεία το 2007 στο Λας Βέγκας. (CNN)

## 2 Οκτωβρίου
;Πόλεμος και επιθέσεις
*Επίθεση σε καζίνο του Λας Βέγκας (2017)
**Ο αριθμός των νεκρών από την χθεσινή επίθεση στο καζίνο του Μάνταλι Μπέι του Λας Βέγκας ανήλθε στους 59 και των τραυματιών στους 527. (''The New York Times'') (''The Washington Post'')
**Δράστης της επίθεσης είναι ο 64χρονος Στίβεν Πάντοκ, ο οποίος αυτοκτόνησε προτού φτάσει η αστυνομία. (CNBC) (ABC News)
**Η επίθεση είναι η φονικότερη μαζική επίθεση στην αμερικανική ιστορία. (''The Guardian'')
**Το ΙΚΙΛ αναλαμβάνει την ευθύνη για την επίθεση, ενώ οι αμερικανικές αρχές αναφέρουν ότι δεν έχουν ενδείξεις ότι ο δράστης είχε διασυνδέσεις με την τρομοκρατία. (CBS News)
*Τουλάχιστον 15 άτομα σκοτώνονται σε βομβιστική επίθεση αυτοκτονίας κοντά στη Δαμασκό. (Reuters)

;Επιστήμη
*Το φετινό Νόμπελ Ιατρικής απονέμεται από κοινού στους Αμερικανούς Τζέφρι Κ. Χολ, Μάικλ Ρόσμπαχ και Μάικλ Γ. Γιανγκ για τις ανακαλύψεις τους σχετικά τους μοριακούς μηχανισμούς που ελέγχουν τον κιρκάδιο ρυθμό. (''The Guardian'') (Nobel Prize.org)

;Νόμος και έγκλημα
*Στη Ρωσία, ο ηγέτης της αντιπολίτευσης και επικρατέστερος υποψήφιος στις επόμενες προεδρικές εκλογές Αλεξέι Ναβάλνι καταδικάζεται σε κράτηση 20 ημερών στη Μόσχα, επειδή οργάνωσε μη εγκεκριμένες δημόσιες συναντήσεις από τις αρχές. Πρόκειται για την 3η καταδίκη για τον Ναβάλνι εντός της χρονιάς. (Reuters) (RT)
*Πολιτική του Ισημερινού
**Με εντολή του Ανωτάτου Δικαστηρίου του Ισημερινού, ο αντιπρόεδρος Χόρχε Γκλας θα φυλακιστεί με την κατηγορία της παθητικής δωροδοκίας από την εταιρεία Odebrecht. (AP)

;Πολιτική και εκλογές
*Πολιτική του Καναδά
**Έπειτα από τον διορισμό της από τον πρωθυπουργό Τζάστιν Τριντό, η πρώην αστροναύτισσα Τζουλιέτ Παγιέτ ορκίζεται ως η 29η Γενική Κυβερνήτρια του Καναδά. (CBC)

## 3 Οκτωβρίου
;Καταστροφές
*Το γραφείο του κυβερνήτη του Πουέρτο Ρίκο Ρικάρδο Ροσεγιό αναφέρει ότι ο αριθμός των θυμάτων από τον κυκλώνα Μαρία ανήλθε στα 34. (Reuters)

;Πολιτική και εκλογές
*Πολιτική κρίση στην Ισπανία:
**Συνδικάτα, επιχειρήσεις και σχολεία στην Καταλονία συμμετέχουν στη γενική απεργία σε ένδειξη διαμαρτυρίας για την αστυνομική βία στη διάρκεια του πρόσφατου δημοψηφίσματος για ανεξαρτησία.(CNBC)
*Πολιτική της Πορτογαλίας
**Παραιτείται από την ηγεσία του Σοσιαλδημοκρατικού Κόμματος ο πρώην πρωθυπουργός της Πορτογαλίας Πέντρο Πάσος Κοέλιου, έπειτα από τη δεινή ήττα για το κόμμα του στις τοπικές εκλογές. (Politico)

;Επιστήμη και Τεχνολογία
*Το Νόμπελ Φυσικής απονέμεται στους Αμερικανούς Ράινερ Βάις, Μπάρι Μπάρις και Κιπ Θορν για τις συνεισφορές τους στον ανιχνευτή LIGO και την παρατήρηση βαρυτικών κυμάτων. (Nobel Prize.org) , (''The Washington Post'')

## 4 Οκτωβρίου
;Πόλεμος και επιθέσεις
*Τρεις Αμερικανοί στρατιώτες των ειδικών δυνάμεων και πέντε στρατιώτες του Νίγηρα σκοτώνονται από πυρά στη διάρκεια περιπολίας στα σύνορα του Νίγηρα με το Μάλι. (Reuters), (NBC)
*Ύποπτα ρωσικά πολεμικά αεροσκάφη σκοτώνουν 60 αμάχους στη Συρία, στοχεύοντας στα πρόχειρα πλεούμενά τους και στις βάρκες με τις οποίες προσπαθούσαν να εγκαταλείψουν με τις οικογένειές τους την εμπόλεμη ζώνη στην πόλη αλ Ασάρα στις δυτικές όχθες του Ευφράτη. (Middle East Eye)

;Πολιτική και εκλογές
*Ο πρωθυπουργός της Ισπανίας Μαριάνο Ραχόι στέλνει στρατιωτικές ενισχύσεις στην Καταλονία για υποστήριξη των ειδικών δυνάμεων που βρίσκονται στη Βαρκελόνη. (''The Sun'')

;Επιστήμη και τεχνολογία
*Στον Ελβετό Ζακ Ντιμποσέ, στον Γερμανό Γιόαχιμ Φρανκ και στον Βρετανό Ρίτσαρντ Χέντερσον απονέμεται το φετινό Νόμπελ Χημείας. Οι 3 βραβεύτηκαν για την ανάπτυξη κρυοηλεκτρονικής μικροσκοπίας για τον καθορισμό της δομής βιομορίων σε μίγματα σε υψηλή ανάλυση. (''The Guardian'') (Nobelprize.org)

## 5 Οκτωβρίου
;Τέχνες και πολιτισμός
*Το φετινό Νόμπελ Λογοτεχνίας απονέμεται στον Βρετανό (γεννημένο στην Ιαπωνία) μυθιστοριογράφο Καζούο Ισιγκούρο. (Nobelprize.org)

;Καταστροφές
*Ο τυφώνας Νέιτ προκαλεί πλημμύρες στη Νικαράγουα, όπου πέθαναν το λιγότερο 15 άτομα. Στην Κόστα Ρίκαa οι νεκροί από την τροπική καταιγίδα είναι τουλάχιστον 7 και άλλα 15 άτομα αγνοούνται. (AP μέσω ABC News)

;Νόμος και έγκλημα
*Στη Βραζιλία ένας πρόσφατα απολυθείς φύλακας βάζει φωτιά σε ένα κέντρο φροντίδας για παιδιά στην πόλη Ζαναούμπα της πολιτείας Μινάς Ζεράις, με αποτέλεσμα να πεθάνουν τουλάχιστον 4 παιδάκια και η δασκάλα τους και άλλα 25 άτομα (στην πλειοψηφία τους νήπια) να τραυματιστούν. (BBC)

## 6 Οκτωβρίου
;Δυστυχήματα
*Από σύγκρουση τρένου με λεωφορείο σε διασταύρωση στο Βλαντίμιρ της Ρωσίας σκοτώνονται τουλάχιστον 19 επιβάτες στο λεωφορείο. Κανένας από τους επιβάτες του τρένου δεν έπαθε τίποτε. (BBC)
*Από τη συντριβή στρατιωτικού ελικοπτέρου της Πολεμικής Αεροπορίας της Ινδίας τύπου Mi-17 στο Ταγουάνγκ της περιοχής Αρουνατσάλ Πραντές στα σύνορα με την Κίνα, σκοτώνονται και οι 7 αξιωματικοί που επιβαίνουν σε αυτό. (Reuters)

;Διεθνή
*Το Νόμπελ Ειρήνης για το 2017 απονέμεται στην Διεθνή Εκστρατεία για την Κατάργηση των Πυρηνικών Όπλων (ICAN).(in.gr)

;Πολιτισμός
*Εγκαινιάζεται το Μουσείο Άγγελου Σικελιανού στη Λευκάδα. (in.gr)

## 7 Οκτωβρίου

;Ένοπλες επιθέσεις
*Ένας Σαουδάραβας ανοίγει πυρ στο βασιλικό παλάτι Αλ Σαλάμ στην Τζέντα, σκοτώνοντας δύο φρουρούς και τραυματίζοντας άλλους 3. Τελικά ο δράστης σκοτώνεται από τα πυρά των φρουρών ασφαλείας. (''Arab News''), (BBC)

;Καταστροφές και δυστυχήματα
*Από έκρηξη σε πρατήριο καυσίμων στο προάστιο Λίγκον της Ακρά, πρωτεύουσας της Γκάνα, σκοτώνονται τουλάχιστον 7 άτομα και άλλα 68 τραυματίζονται. (AP via Fox News), (StarrFM) 
*Στη Μαδαγασκάρη από πνευμονική πανώλη πέθαναν τουλάχιστον 33 άτομα. (''The Washington Post'')

## 8 Οκτωβρίου
;Πολιτική και εκλογές
*Με τη συμμετοχή 350.000 ανθρώπων, μεταξύ των οποίων και ο Μάριο Βάγκας Λιόσα γίνεται συλλαλητήριο στη Βαρκελόνη, σε αντίθεση στην ανεξαρτησία της Καταλονίας από την Ισπανία. (BBC)
*Χιλιάδες γυναίκες από το Ισραήλ και την Παλαιστίνη πραγματοποιούν κοινή πορεία για την ειρήνη στις όχθες του ποταμού Ιορδάνη. (in.gr)

;Καταστροφές και δυστυχήματα
*Σε ανατροπή πλοιαρίου με πρόσφυγες Ροχίνγκια που κατευθύνονταν από τη Μιανμάρ προς το Μπανγκλαντές πνίγονται τουλάχιστον 12 άνθρωποι. (Reuters)

## 9 Οκτωβρίου
;Οικονομία
*Το Βραβείο Νόμπελ Οικονομικών Επιστημών απονέμεται στον Αμερικανό Ρίτσαρντ Θέιλερ για τη συνεισφορά του στην καθιέρωση του όρου συμπεριφορική οικονομική. (Nobel Prize.org)

;Δυστυχήματα και καταστροφές
*Από τη σύγκρουση πλοίου με βάρκα που μετέφερε περί τους 70 μετανάστες στα χωρικά ύδατα της Τυνησίας, πεθαίνουν τουλάχιστον 8 άτομα και αρκετά άλλα αγνοούνται. (kathimerini.gr) 
*Ένας άντρας βρίσκεται νεκρός από δασική πυρκαγιά στην περιοχή Γκουάρντα της βόρειας Πορτογαλίας.(naftemporiki.gr)
*Δεκάδες πυρκαγιές κατακαίνε δασικές εκτάσεις γύρω από τις κομητείες Μεντοσίνο, Νάπα, Σονόμα και Γιούμπα στην Καλιφόρνια, με αποτέλεσμα να έχουν πεθάνει ως τώρα τουλάχιστον 10 άνθρωποι και να καταστραφούν περί τις 1.500 οικίες και επιχειρήσεις. Ο κυβερνήτης της Καλιφόρνια Τζέρι Μπράουν κηρύσσει την πολιτεία σε κατάσταση έκτακτης ανάγκης. (AP) , (''The Washington Post''), (NBC)

;Νόμος και έγκλημα
*Αθωώνεται από το Διεθνές Δικαστήριο για Εγκλήματα Πολέμου ο Νασέρ Όριτς, ο οποίος κατηγορήθηκε για τον φόνο 3 Σερβοβόσνιων αιχμαλώτων πολέμου κατά τη διάρκεια του Πολέμου της Βοσνίας. (Reuters)

;Πολιτική και εκλογές
*Σε συμφωνία για το σχηματισμό κυβέρνησης συνασπισμού στην Ολλανδία καταλήγουν οι ηγέτες των 4 κομμάτων έπειτα από διαβουλεύσεις που είχαν διάρκεια 108 ημερών. (in.gr)

## 10 Οκτωβρίου
;Πολιτική και εκλογές
*Εγκρίνεται με 148 ψήφους υπέρ το νομοσχέδιο που προβλέπει, μεταξύ άλλων, την αλλαγή της ταυτότητας του φύλου από την ηλικία των 15 ετών (in.gr)
*Ο Κάρλες Πουτζντεμόν υπογράφει έγγραφο που ονομάζεται "Διακήρυξη των αντιπροσώπων της Καταλονίας". Είναι άγνωστο αν έχει νομική ισχύ. (naftemporiki.gr, με πληροφορίες από ΑΜΠΕ, Reuters).
*Λιβεριανές γενικές εκλογές (2017)
**Οι ψηφοφόροι στη Λιβερία προσέρχονται στις κάλπες για την εκλογή προέδρου και βουλής. (''The Guardian'')
*Γενικές εκλογές στην Κένυα (2017)
**Σε μια κίνηση χωρίς προηγούμενο στις προεδρικές εκλογές, ο Ράιλα Οντίνγκα, ένας από τους επικρατέστερους υποψήφιους των εκλογών, αποσύρεται από τις επαναληπτικές εκλογές, μόλις ένα δεκαπενθήμερο πριν διεξαχθούν. Αυτό έγινε μετά την ακύρωση των προηγούμενων εκλογών από το Ανώτατο Δικαστήριο στις 8 Αυγούστου με το αιτιολογικό ότι ήταν αντισυνταγματικές. (''Business Daily Africa'')

## 11 Οκτωβρίου
;Πόλεμος και επιθέσεις
*Τρεις καμικάζι βομβιστές επιτίθενται σε αστυνομικό κέντρο στη συριακή πρωτεύουσα Δαμασκό, με αποτέλεσμα να σκοτωθούν 2 άτομα και να τραυματιστούν άλλα 6. (Reuters)

;Επιστήμη
*Σύμφωνα με έρευνα που δημοσιεύεται στο "Nature", ανακαλύφθηκε δακτύλιος γύρω από τον νάνο πλανήτη Χαουμέια, ο οποίος έχει ελλειπτική τροχιά γύρω από τον Ήλιο. (skai.gr) 

## 12 Οκτωβρίου

;Καταστροφές
*Από πλημμύρες και κατολισθήσεις που έπληξαν την επαρχία Γεν Μπάι του Βιετνάμ, έχουν πεθάνει ως τώρα περισσότεροι από 54 άνθρωποι και άλλοι 39 αγνοούνται. (Reuters)

;Διεθνείς σχέσεις
*Οι κυβερνήσεις των ΗΠΑ και Ισραήλ ανακοινώνουν ότι σχεδιάζουν να αποχωρήσουν από την ΟΥΝΕΣΚΟ. (''The Washington Post''), (BBC)

;Πολιτική και εκλογές
*Οι παλαιστινιακές οργανώσεις Χαμάς και Φατάχ υπογράφουν στο Κάιρο συμφωνία για κυβέρνηση εθνικής ενότητας. (''The New York Times''), (BBC)

;Επιστήμη και τεχνολογία
*Ο αστεροειδής 2012 TC4, με διάμετρο γύρω στα 15 μέτρα, περνά σε απόσταση 50.150 χλμ. από τη Γη. (CBC), (NASA)

## 13 Οκτωβρίου
;Καταστροφές
*Ο αριθμός των νεκρών από τις δασικές πυρκαγιές στη βόρεια Καλιφόρνια έφτασε τους 35 και εκατοντάδες αγνοούνται ακόμα. (BBC), (''Los Angeles Times''), (Reuters)
;Νόμος και έγκλημα
*Συλλαμβάνεται από την αστυνομία στην Τσιμαλτενάνγκο της Γουατεμάλας ο αρχηγός της διαβόητης συμμορίας Μάρα Σαλβατρούτσα ή MS-13, Άνχελ Γκαμπριέλ Ρέγιες Μαροκίν. Σύμφωνα με τους εισαγγελείς, ο συλληφθείς εμπλέκεται στη δολοφονία τουλάχιστον 287 ατόμων. (BBC), (BBC)

;Διεθνή
*Η Γαλλίδα πρώην υπουργός Πολιτισμού Οντρεΐ Αζουλέ εκλέγεται νέα γενική διευθύντρια της Εκπαιδευτικής, Επιστημονικής και Πολιτιστικής Οργάνωσης των Ηνωμένων Εθνών (UNESCO). (naftemporiki.gr)

;Αθλητισμός
*Οι ΗΠΑ απέτυχαν να προκριθούν, για πρώτη φορά έπειτα από 31 χρόνια, στα τελικά του Παγκοσμίου Κυπέλλου ποδοσφαίρου (ηττήθηκαν στις 10 Οκτωβρίου 2-1 στον αγώνα τους με το Τρινιδάδ και Τομπάγκο), με αποτέλεσμα να παραιτηθεί ο προπονητής της εθνικής ομάδας, Μπρους Αρίνα.(''The Guardian'')

## 14 Οκτωβρίου
;Πόλεμος και επιθέσεις
*Σε βομβιστική επίθεση με φορτηγό γεμάτο εκρηκτικά έξω από ξενοδοχείο στην σομαλική πρωτεύουσα Μογκαντίσου, σκοτώνονται τουλάχιστον 231 άνθρωποι. (NBC News)

;Νόμος και έγκλημα
*Σε κλίμα οδύνης κηδεύεται στο Ελληνικό ο δικηγόρος Μιχάλης Ζαφειρόπουλος, ο οποίος δολοφονήθηκε.(in.gr)

;Αθλητισμός
*Η επικοντίστρια Κατερίνα Στεφανίδη γίνεται η πρώτη αθλήτρια από την Ελλάδα που ανακηρύσσεται κορυφαία αθλήτρια του στίβου στην Ευρώπη.(naftemporiki.gr) 

## 15 Οκτωβρίου
**Πολιτική και εκλογές**
* Αυστριακές βουλευτικές εκλογές (2017): 
**Στην Αυστρία πραγματοποιούνται εκλογές για την ανάδειξη του νέου καγκελάριου, ο οποίος θα κυβερνήσει την χώρα για τα επόμενα πέντε χρόνια.(Euro News)
***Νικητής των εκλογών αναδεικνύεται ο Σεμπάστιαν Κουρτς, ο οποίος θα γίνει σε ηλικία 31 ετών ο νεότερος σε ηλικία ηγέτης της ΕΕ.(protothema.gr)
* Πολιτειακές εκλογές στην Κάτω Σαξονία (2017): 
**Στο κρατίδιο της Κάτω Σαξονίας διεξάγονται τοπικές εκλογές, το αποτέλεσμα των οποίων θα κρίνει τον τελικό σχηματισμό της κυβέρνησης της Γερμανίας. Το Σοσιαλδημοκρατικό Κόμμα SPD κερδίζει τις εκλογές, ενώ ηττημένο είναι το Χριστιανοδημοκρατικό Κόμμα CDU. (in.gr)
*Προεδρικές εκλογές στην Κιργιζία (2017)
**Οι ψηφοφόροι στην Κιργιζία προσέρχονται στις κάλπες για την εκλογή ενός νέου προέδρου. Ο σημερινός πρόεδρος Αλμάζμπεκ Αταμπάγιεφ δεν επιτρέπεται από το Σύνταγμα να διεκδικήσει και δεύτερη θητεία. (BBC)
***Νικητής των εκλογών είναι ο πρώην πρωθυπουργός Σουρονμπάι Τζινμπέκοφ. (skai.gr) 
*Στη Βενεζουέλα διεξάγονται εκλογές για την ανάδειξη κυβερνητών στις περιφέρειες της χώρας. Νίκη πετυχαίνει το κυβερνών Ενιαίο Σοσιαλιστικό Κόμμα Βενεζουέλας (PSUV) του προέδρου Νικολάς Μαδούρο, καθώς κέρδισε 17 από τις 23 περιφέρειες της χώρας. (naftemporiki.gr)

## 16 Οκτωβρίου
;Πόλεμος και επιθέσεις
*Panama Papers
**Γενικές εκλογές στη Μάλτα (2017)
***Σκοτώνεται σε δολοφονική επίθεση με παγιδευμένο αυτοκίνητο η μπλόγκερ και δημοσιογράφος Δάφνη Καρουάνα Γκαλίζια, της οποίας οι αποκαλύψεις για τον πρωθυπουργό Τζόζεφ Μούσκατ (τον οποίο κατηγορούσε για διαφθορά) είχαν ως αποτέλεσμα να προκηρύξει ο ίδιος πρόωρες εκλογές. (Times of Malta) (Politico.eu)

;Καταστροφές
*Τουλάχιστον 3 άτομα πεθαίνουν στο πέρασμα της καταιγίδας Οφηλία από την δυτική Ιρλανδία. (zougla.gr)

;Επιστήμη
*Επιστήμονες ανακοινώνουν ότι για πρώτη φορά εντόπισαν και παρατήρησαν με τηλεσκόπια ισχυρή ηλεκτρομαγνητική ακτινοβολία(βαρυτικά κύματα από το διάστημα) έπειτα από τη σύγκρουση δύο άστρων νετρονίων (πάλσαρ). (skai.gr) 

## 17 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Στη μάχη της Ράκα, οι Συριακές Δημοκρατικές Δυνάμεις ανακοινώνουν τον τερματισμό της μάχης για την ντε φάκτο πρωτεύουσα του ΙΚΙΛ. (Al Jazeera)
*Στον πόλεμο του Αφγανιστάν σε βομβιστική επίθεση καμικάζι στην πόλη Γκαρντέζ, στην επαρχία Πάκτια, σκοτώνονται τουλάχιστον 20 άνθρωποι, ενώ σε μία άλλη ένοπλη επίθεση στην επαρχία Γκάζνι σκοτώνονται άλλοι 15 άνθρωποι. (Radio Free Europe/Radio Liberty)

;Καταστροφές
*Επτά άτομα σκοτώνονται έπειτα από την κατάρρευση τμήματος ανθρακωρυχείου στην τουρκική επαρχία Σιρνάκ. (in.gr)

## 18 Οκτωβρίου
;Τέχνες και πολιτισμός
*βραβείο Man Booker
**Ο Αμερικανός συγγραφέας Τζορτζ Σόντερς κερδίζει το βραβείο Μπούκερ για το 2017 για το πειραματικό του μυθιστόρημα *Lincoln in the Bardo*. BBC

;Νόμος και έγκλημα
*Σε ανταλλαγή πυροβολισμών στο Έτζγουντ των ΗΠΑ σκοτώνονται 3 άτομα και άλλα 2 τραυματίζονται σοβαρά. Ο ύποπτος δράστης, Ράντι Λάμπιμπ Πρινς, καταφεύγει στο γειτονικό Ντελάγουερ, όπου φέρεται να πυροβόλησε έναν άνδρα λίγες ώρες μετά, προτού συλληφθεί από την αστυνομία στο Νιούαρκ. (CNN)

## 19 Οκτωβρίου
;Πόλεμος και επιθέσεις
*Τουλάχιστον 43 Αφγανοί στρατιώτες σκοτώνονται σε επίθεση των Ταλιμπάν που σημειώνεται σε στρατιωτική βάση στην επαρχία Κανταχάρ. Περί τους 10 μαχητές Ταλιμπάν επίσης σκοτώθηκαν στην επίθεση.(''Business Insider'') 
;Πολιτική και εκλογές
*Επακόλουθα των Νεοζηλανδικών εκλογών:
**Ο αρχηγός του κόμματος Πρώτα η Νέα Ζηλανδία Γουίνστον Πίτερς επιλέγει το σχηματισμό κυβέρνησης μειοψηφίας σε συνεργασία με το Εργατικό Κόμμα και σχηματίζεται η 6η κυβέρνηση Εργατικών στη χώρα. (NZ Herald)
**Η αρχηγός των Εργατικών Τζασίντα Άρντερν θα γίνει η επόμενη πρωθυπουργός της Νέας Ζηλανδίας. (Newshub) 

## 20 Οκτωβρίου
;Πόλεμος και επιθέσεις
*Εμφύλιος πόλεμος στη Συρία
**Στη Μάχη της Ράκα οι Συριακές Δημοκρατικές Δυνάμεις ανακοινώνουν τη "συνολική απελευθέρωση" της Ράκα, η οποία προηγουμένως ήταν η ντε φάκτο πρωτεύουσα του ΙΚΙΛ.(CNN)

;Νόμος και έγκλημα
*Στο Μαλάουι έπειτα από το λυντσάρισμα 9 ατόμων για ύποπτο βαμπιρισμό, συλλαμβάνονται 140 άτομα από την αστυνομία. (Reuters)

;Πολιτική και εκλογές
*Τσεχικές βουλευτικές εκλογές (2017)
**Οι ψηφοφόροι στην Τσεχία προσέρχονται στις κάλπες για την εκλογή των μελών της Βουλής των Αντιπροσώπων. (BBC News)

## 21 Οκτωβρίου
;Πόλεμος και επιθέσεις
*Στη Σομαλία, ο αριθμός των θυμάτων από την πολύνεκρη τρομοκρατική επίθεση στην πρωτεύουσα Μογκαντίσου, ανέρχεται σε 358. (''Irish Independent'')
*Ένοπλοι προερχόμενοι από το Μάλι σκοτώνουν 13 χωροφύλακες και τραυματίζουν άλλους 5 σε βάση στον δυτικό Νίγηρα. (Reuters)

;Υγεία
*Οι νεκροί από την επιδημία πανώλης στη Μαδαγασκάρη πλησιάζουν τους 100 και τα κρούσματα έχουν φτάσει τα 911 ως σήμερα. (Reuters μέσω ABC News Australia)

;Πολιτική και εκλογές
*Τσεχικές βουλευτικές εκλογές (2017)7
**Το κίνημα ANO 2011 του δισεκατομμυριούχου Αντρέι Μπάμπις πετυχαίνει σημαντικά κέρδη στις χθεσινές εκλογές, όμως δεν εξασφαλίζει οριακά την πλειοψηφία των εδρών στη Βουλής των Αντιπροσώπων στην Τσεχία.(''The New York Times'')
**Καθώς αποσύρθηκε η στήριξη στο κυβερνών Τσεχικό Σοσιαλδημοκρατικό Κόμμα, τα τρία μεγαλύτερα κόμματα γίνονται το Δημοκρατικό Κόμμα Πολιτών, το Τσεχικό Κόμμα Πειρατών και η ακροδεξιά Ελευθερία και Άμεση Δημοκρατία. (DW)
*Στην Ισπανία ο πρωθυπουργός Μαριάνο Ραχόι ενεργοποιεί το Άρθρο 155 του Συντάγματος του 1978, θέτοντας την Καταλονία υπό τον άμεσο έλεγχο της κεντρικής κυβέρνησης και απομακρύνοντας την περιφερειακή κυβέρνηση, περιορίζοντας εντελώς τις εξουσίες του κοινοβουλίου της Καταλονίας. Παράλληλα, υπό ισπανικό έλεγχο τίθενται η περιφερειακή αστυνομία και τα ΜΜΕ. (The New York Times)

## 22 Οκτωβρίου
;Πόλεμος και επιθέσεις
*Σε βομβιστική επίθεση καμικάζι της Μπόκο Χαράμ σκοτώνονται 13 άτομα και τραυματίζονται άλλα 5 στην πόλη Μαϊντουγκουρί της Νιγηρίας. (Reuters)

;Πολιτική και εκλογές
*Ιαπωνικές γενικές εκλογές (2017)
**Ο Σίνζο Άμπε επανεκλέγεται πρωθυπουργός της Ιαπωνίας έπειτα από την νίκη του συνασπισμού υπό το Φιλελεύθερου Δημοκρατικού Κόμματος στις βουλευτικές εκλογές, με 312 έδρες και τη διατήρηση της πλειοψηφίας των δύο τρίτων της Βουλής των Αντιπροσώπων που αριθμεί 465 μέλη. (BBC) (Reuters)
*Σλοβενικές προεδρικές εκλογές (2017)
**Στις κάλπες για την εκλογή προέδρου προσέρχονται οι ψηφοφόροι στη Σλοβενία. (Bloomberg)
**Ο νικητής των εκλογών θα κριθεί στον δεύτερο γύρο τον Νοέμβριο, καθώς ο σημερινός πρόεδρος Μπόρουτ Παχόρ δεν εξασφαλίζει την πλειοψηφία (έλαβε ποσοστό 47,1% των ψήφων) και θα αναμετρηθεί με τον Μάριαν Σάρετς, ο οποίος συγκέντρωσε 25%. 
(in.gr)
*Βουλευτικές εκλογές στην Αργεντινή (2017)
**Οι ψηφοφόροι στην Αργεντινή προσέρχονται στις κάλπες για να εκλέξουν τα μισά από τα μέλη της Βουλής και της Γερουσίας. Ο κυβερνητικός συνασπισμός *[[Cambiemos]]*, με επικεφαλής τον πρόεδρο Μαουρίσιο Μάκρι, πετυχαίνει καθαρή νίκη στις 4 από τις μεγαλύτερες επαρχίες και στο Μπουένος Άυρες. (''The Washington Post'') 
*Δημοψηφίσματα στην Ιταλία
**Δημοψήφισμα αυτονομίας Λομβαρδίας (2017) και Δημοψήφισμα αυτονομίας Βενετίας (2017)
***Διεξάγονται ταυτόχρονα δύο μη δεσμευτικά δημοψηφίσματα για την παραχώρηση ή μη μεγαλύτερης αυτονομίας στη Λομβαρδία και στη Βενετία. (BBC News)

## 23 Οκτωβρίου
;Πόλεμος και επιθέσεις
*Οι Ένοπλες Δυνάμεις στις Φιλιππίνες κηρύσσουν τη λήξη των στρατιωτικών επιχειρήσεων στη νότια πόλη Μαράουι, έπειτα από συγκρούσεις που διήρκεσαν 5 μήνες. (Reuters)
*Εμφύλιος πόλεμος στη Συρία:
**Σε αναφορά της Συντονιστικής Επιτροπής της Παλμύρας αναφέρεται ότι βρέθηκαν 67 πτώματα, που ανήκουν σε εκτελεσθέντες από το ΙΚΙΛ
στην κυβερνητική επαρχία Χομς της κεντρικής Συρίας. (AP μέσω MSN.com)
;Καταστροφές
*Ο τυφώνας Λαν ενσκήπτει στην επαρχία Σιζουόκα της Ιαπωνίας, με απολογισμό τουλάχιστον 2 νεκρούς και 10 τραυματίες. (ABS-CBN News)

;ΜΜΕ
*Με το Πολιτιστικό βραβείο Μαρκ Τουέν για το σύνολο της προσφοράς του τιμάται ο Ντέιβιντ Λέτερμαν. (naftemporiki.gr)

## 24 Οκτωβρίου
;Διεθνείς σχέσεις
*Η Νότια Κορέα, οι ΗΠΑ και η Ιαπωνία ξεκινούν κοινά στρατιωτικά γυμνάσια διάρκειας δύο ημερών στα ανοικτά των ακτών της Νότιας Κορέας και της Ιαπωνίας, με στόχο να εντοπίσουν και να παρακολουθήσουν την τροχιά πυραύλων, στο πλαίσιο προετοιμασίας για να αντιμετωπιστούν απειλές από τη Βόρεια Κορέα. (in.gr)

;Πολιτική και εκλογές
*Ολοκληρώνεται στο Πεκίνο το συνέδριο του Κομμουνιστικού Κόμματος. (BBC)

## 25 Οκτωβρίου
;Καταστροφές και δυστυχήματα
*Από πλημμύρες στην επαρχία Μπουργκάς της Βουλγαρίας, πεθαίνουν 3 άτομα. (Novinite) (Radio Bulguria)

;Νόμος και έγκλημα
*Κρίση στην Ουκρανία
**Από έκρηξη σε σταθμευμένο σκούτερ, η οποία πιστεύεται ότι είναι απόπειρα δολοφονίας του ριζοσπαστικού βουλευτή Ιχόρ Μοσιουτσούκ, σκοτώνεται ο σωματοφύλακάς του και ένας ακόμα άντρας. Τραυματίζονται ο βουλευτής, ο πολιτικός επιστήμων Βιτάλι Μπάλα και μία γυναίκα. (DigitalJournal)

;Τεχνολογία και επιστήμη
*Ανακοινώνεται η ανακάλυψη ενός αστεροειδούς με την ονομασία A/2017 U1. Αποτελεί σίγουρα το πρώτο παράδειγμα διαστρικού αντικειμένου. Αρχικά πιστευόταν ότι ήταν κομήτης, όμως σήμερα θεωρείται αστεροειδής. (IAU Minor Planet Center)

## 26 Οκτωβρίου
;Καταστροφές και δυστυχήματα
*Από έκρηξη σε εργοστάσιο πυροτεχνημάτων στα δυτικά της Τζακάρτα σκοτώνονται τουλάχιστον 47 άτομα και τραυματίζονται άλλα 35. (Reuters μέσω ABC News Australia)
*Από τη σύγκρουση αμαξοστοιχίας με στρατιωτικό όχημα με κληρωτούς από τη Φινλανδία σκοτώνονται 4 από τους επιβάτες του στρατιωτικού οχήματος και ένας επιβάτης του τρένου στην πόλη Ράσενμποργκ της Φινλανδίας. (Yle)
* Από τη συντριβή ρωσικού ελικοπτέρου Mi-8 στα ανοικτά των ακτών του Σφάλμπαρντ αγνοούνται 8 άτομα. (BBC)

;Πολιτική και εκλογές
*Ανακοινώνεται η σύνθεση της 3ης κυβέρνησης του πρωθυπουργού Μαρκ Ρούτε έπειτα από διαβουλεύσεις που διήρκεσαν 225 ημέρες για τον σχηματισμό κυβέρνησης ανάμεσα στα κόμματα VVD, D66, CDA και CU. (Deutsche Welle)
*Προεδρικές εκλογές στην Κένυα (Οκτώβριος 2017)
**Στις κάλπες για τις επαναληπτικές προεδρικές εκλογές στην Κένυα προσέρχονται οι ψηφοφόροι. Ο πρόεδρος Ουχούρου Κενυάτα κερδίζει με πλειοψηφία 98% έπειτα από το μποϋκοτάζ της αντιπολίτευσης. (Reuters μέσω ABC News Australia)
*Βραβείο Ζαχάροφ
**Η δημοκρατική αντιπολίτευση της Βενεζουέλας κερδίζει το βραβείο Ζαχάροφ, το μεγαλύτερο βραβείο της ΕΕ για τα ανθρώπινα δικαιώματα. (BBC)

## 27 Οκτωβρίου
;Τέχνες και πολιτισμός
*Αλφάβητα του Καζακστάν
**Ο πρόεδρος Νουρσουλτάν Ναζαρμπάγεφ ανακοινώνει ότι η καζακική γλώσσα θα αρχίσει να χρησιμοποιεί τη λατινική γραφή και όχι την κυριλλική. (Official site of the Kazakh presidency) (Radio Free Europe/Radio Liberty)

;Διεθνείς σχέσεις
* Το Μπουρούντι γίνεται η πρώτη χώρα που αποσύρεται από το Διεθνές Ποινικό Δικαστήριο εν μέσω καταγγελιών ότι η κυβέρνηση διέπραξε εγκλήματα κατά της ανθρωπότητας, συμπεριλαμβανομένων βασανιστηρίων εναντίον πολιτικών αντιπάλων. Η αφρικανική χώρα κατηγόρησε το Διεθνές Δικαστήριο ότι σκόπιμα διώκει ποινικά Αφρικανούς. (BBC)

;Πολιτική και εκλογές
* Η Καταλονία κηρύττει ανεξαρτησία με την ονομασία Καταλανική Δημοκρατία, η οποία δεν αναγνωρίζεται από κανένα κράτος. (in.gr) (CNN)
**Η Γερουσία της Ισπανίας αποφασίζει να ενεργοποιηθεί το Άρθρο 155 του Συντάγματος της Ισπανίας και να άρει την αυτονομία.(BBC) (NPR) (Reuters)
**Ο πρωθυπουργός της Ισπανίας Μαριάνο Ραχόι διαλύει το Κοινοβούλιο της Καταλωνίας, απολύοντας την κυβέρνηση και προκηρύσσονται περιφερειακές εκλογές στις 21 Δεκεμβρίου. Επίσης, απολύει τον αρχηγό της αστυνομίας. (Reuters) (''The New York Times'')
*Η κυβέρνηση με επικεφαλής τον πρωθυπουργό της Αυστραλίας Μάλκολμ Τέρνμπουλ χάνει την πλειοψηφία μίας έδρας. (9 News)

## 28 Οκτωβρίου
;Πόλεμος και επιθέσεις
*Από την έκρηξη παγιδευμένων αυτοκινήτων σκοτώνονται τουλάχιστον 25 άτομα, τα περισσότερα από τα οποία αξιωματικοί της αστυνομίας, κοντά στο εθνικό θέατρο της σομαλικής πρωτεύουσας Μογκαντίσου. Την ευθύνη αναλαμβάνει για την επίθεση η ισλαμική οργάνωση Αλ Σεμπάμπ. (Reuters)

;Δυστυχήματα και καταστροφές
*Τουλάχιστον 19 άνθρωποι σκοτώνονται και άλλοι 16 τραυματίζονται όταν λεωφορείο ξεφεύγει από την πορεία του σε δρόμο της περιφέρειας Νταντίνγκ και στη συνέχεια πέφτει μέσα στον ποταμό Τρισούλι στο κεντρικό Νεπάλ. (AFP μέσω MSN.com)

;Πολιτική και εκλογές
*Ισλανδικές βουλευτικές εκλογές (2017)
**Οι ψηφοφόροι στην Ισλανδία προσέρχονται στις κάλπες για την εκλογή 63 μελών του Αλθίγκι. (BBC News)

## 29 Οκτωβρίου
;Καταστροφές και δυστυχήματα
*Σε τροχαίο δυστύχημα με νταλίκα, έπειτα από σύγκρουσή της με ιππήλατο όχημα, σκοτώνονται 3 παιδιά προεφηβικής ηλικίας και τραυματίζονται άλλοι 6 επιβάτες στο Μπούσνελ Τάουνσιπ του Μίσιγκαν των ΗΠΑ.(''The Detroit News'') (FOX17) (AP)

;Πολιτική και εκλογές
*Ο από το 2005 πρόεδρος του Κουρδιστάν Μασούντ Μπαρζανί ανακοινώνει ότι θα παραιτηθεί μετά την 1η Νοεμβρίου. (AFP ''μέσω'' SBS)
*Εκατοντάδες χιλιάδες υποστηρικτών της ενωμένης Ισπανίας συρρέουν στη Βαρκελώνη, σε μία από τις μεγαλύτερες επιδείξεις ισχύος εναντίον της καταλανικής ανεξαρτησίας. (''The Washington Post'') (Reuters)

;Αθλητισμός
*Παγκόσμιο πρωτάθλημα Φόρμουλα Ένα: 
**Έπειτα από τον τερματισμό του στην 9η θέση στο Γκραν Πρι του Μεξικού, ο Λιούις Χάμιλτον γίνεται ο 5ος οδηγός που κατακτά 4 παγκόσμιους τίτλους της Φόρμουλα Ένα. (''The Guardian'')
*Παγκόσμιο πρωτάθλημα αυτοκινήτου
**Ο Σεμπαστιάν Οζιέ κατακτά το 5ο συνεχόμενό του παγκόσμιο πρωτάθλημα ράλι, τερματίζοντας 3ος στο Ράλι της Ουαλίας. (BBC)

## 30 Οκτωβρίου
;Πολιτική και εκλογές
*Ισπανική συνταγματική κρίση του 2017:
**Το καταλανικό κοινοβούλιο διαλύεται επίσημα. (''San Francisco Chronicle'') 
**Σύμφωνα με ισπανική κυβερνητική πηγή, ο αυτονομιστής ανατραπείς πρόεδρος της Καταλωνίας Κάρλες Πουτζντεμόντ και μερικά μέλη του υπουργικού συμβουλίου έφυγε για το Βέλγιο προκειμένου να γλιτώσει την ποινική δίωξη. (Reuters), (''El Diario'')

;Πολιτική και εκλογές
*Από το 2018, οι γυναίκες στη Σαουδική Αραβία θα μπορούν να παρακολουθούν αθλητικά γεγονότα σε γήπεδα στη χώρα για πρώτη φορά στην ιστορία της, σύμφωνα με αξιωματούχους. (BBC)

;Επιστήμη και τεχνολογία
*Οι συγκεντρώσεις του διοξειδίου του άνθρακα (CO2) στη γήινη ατμόσφαιρα παρουσίασαν αλματώδη αύξηση το έτος 2016, σύμφωνα με τον Παγκόσμιο Οργανισμό Μετεωρολογίας. (BBC)

## 31 Οκτωβρίου
**Τρομοκρατία**
* Στο νότιο Μανχάταν ο οδηγός ενός μικρού φορτηγού μπαίνει στον ποδηλατόδρομο λίγα λεπτά μετά τις 15.00 τοπική ώρα και παρασύρει πεζούς και ποδηλάτες, σκοτώνοντας 8 ανθρώπους και τραυματίζοντας αρκετούς άλλους. Ο Ουζμπέκος δράστης πυροβολείται και τίθεται υπό κράτηση από την αστυνομία, η οποία αντιμετωπίζει το περιστατικό ως τρομοκρατική ενέργεια. (''New York Post'') (AP) (UPI) (NBC News)
*Πόλεμος στο Αφγανιστάν
**Σε βομβιστική επίθεση αυτοκτονίας στην πρωτεύουσα του Αφγανιστάν Καμπούλ σκοτώνονται τουλάχιστον 8 πολίτες και πολλοί άλλοι τραυματίζονται. Την ευθύνη αναλαμβάνει το ΙΚΙΛ. (Reuters)

;Καταστροφές και δυστυχήματα
*Από την κατάρρευση σήραγγας που ήταν υπό κατασκευή σε περιοχή πυρηνικών δοκιμών στη Βόρεια Κορέα σκοτώνονται ως και 200 εργάτες.(''Yonhap News Agency'')

;Νόμος και έγκλημα
*Σε ανταλλαγή πυροβολισμών στο Πανεπιστήμιο της Γιούτα σκοτώνεται ένας φοιτητής και συλλαμβάνεται ένας ύποπτος.(CNN)

10